Viborger Samler, 1848-07-06
Fra St. Croix er der tilsendt Krigsministeren en Sum af c. 14,000 Rbd., med Løfte om et yderligere Bidrag, samt Connossement for 9 Fade og 7 Tdr. Sukker, der overføres hertil af Capitain Konopka, efter hans Tilbud fragtfrit. - Fra St. Thomas er en Sum af c. 1573 Rbd. ligeledes stillet til Krigsministerens Disposition. (Fdl.)J Løverdags ankom to Transportskibe og et Dampskib med norske Tropper til Malmø. Da disse vare udskibede, beordredes Skibene strax at gaae tilbage til Norge, forat overføre flere. Rapporter til Krigsministeren. 1) Hr. Krigsminister! Som jeg igaar havde den Ære at indmelde, var Fjendens Hovedstyrke rykket frem til Jersdal, medens Haderslev blev angrebet og Partier pousserede frem mod Oxenvad og Mølby. Haderslev blev kraftigt forsvaret af den derværende Afdeling af 5te Brigade under Major Kæsemodels Commando; Oberst Nye lod en Deel af sin Brigade soutenere Besætningen i Haderslev, og Fjenden maatte i Mørkningen opgive sit Angreb. Espingolerne gjorde atter ved denne Leilighed god Tieneste, ligesom de af Major Lunding anlagte lette Fortificationer viste sig meget tjenlige for Forsvaret. Fjendens Tab har ved dette Angreb ikke været ubetydeligt. Vore øvrige Forposter bleve enten slet ikke eller dog kun svagt angrebne. Cavallerifeldtvagterne ved Styding kom i et Engagement med hanoveranske Husarer, hvis Angreb tilbagevistes. Om Morgenen tidlig tiltraadtes Retraiten deels over Christiansfeldt og Kolding, deels over Øddis og Hjarup. Cavalleribrigaden havde ved Begyndelsen af Alarmeringen begivet sig til en Stilling ved Øster Wamdrup, hvorfra den idag er gaaet tilbage bag Kolding Aa. Retraiten foruroligedes af Fjenden kun fra Haderslev til Bierninge Kirke, hvorved dog kun ubetydelige Fægtninger fandt Sted. 13de Bataillon blev et Øieblik omgaaet af nogle fjendtlige Afdelinger, men gik rask paa dem og kastede dem til Siden. Vort Tab ved Haderslev var 2 Døde og 8 Saarede, ved Styding og ved Retraiten imorges fik vi nogle Saarede, og vi havde vel i Alt et Tab af henved en Snees Mand. De to Døde ved Haderslev vare af Espingolbatteriet, der bleve bortrevne af Kanonkugler. Nærmere Rapport om denne lille Affaire skal blive indsendt. Hovedqvarteret Leirskov, den 30te Juni 1843, Kl. 11 1/2 Aften. Hedemann." 2) Til Krigsministeren, Sønderborg, den 30te Juni 1848. For at forebygge de natlige Alarmeringer, hvormed Fjenden i den sidste Tid har foruroliget os og om muligt at vildlede Fiendens Opmærksomhed samt erfare, hvorvidt Rygtet om hans Fremmarsck imod Nord var grundet, besluttede jeg idag at foretage en større Recognoscering i det Sundevedske. Den blev udført af 2den Brigade (6te Liniebataillon, 2det Jægercorps og 2den Reservebataillon) med Batteriet Jessen og 8 Espingoler. Kl. 12 marscherede Brigaden over Broen, 2det Jægercorps med Kanoner dannede høire Fløi og 2den Reservebataillon med 4 Kanoner dannede Reserven. Uden at støde paa noget Fiendtlig rykkede vi saa hurtigt, som det særdeles gjennemskaarne Terrain og den derved nødvendiggjorte Forsigtighed tillod det, frem indtil Vandløbet paa den anden Side Nybel Mølle lige foran Atzbøll. Under hele Fremrykningen faaes kun enkelifjendtlige Cavallerister og først ved Attbøl sporedes en større fjendtlig Styrke. – Ved en saa langt frempousseret Recognoscering maatte jeg antage Hensigten for opnaaet, og da Fienden stedse veg tilbage og omhyggeligt undgik ethvert Sammenstød, saa at jeg maatte antage det for hans Hensigt af lokke mig længere ind i Landet, og da jeg i det Hele taget maatte ansee det betænkeligt at fjerne mig længere fra Als med en saa ringe Styrke, vendte jeg langsomt tilbage til Sønderborg, hvor vi ankom omtrent Kl. 10. – Efter Bøndernes Udsagn skal Gravensteen, Attbøl og Rinkenæs være stærkt besat af Fjenden. Ærbødigst Hansen." 3) Hr. Krigsminister! Med Undtagelse af nogle ubetydelige Forpostfægtninger foran Kolding, er idag Jntet forefaldet. Fienden staaer i JeldØddis og Vonsild, i Christiansfeldt og Omegn staaer en betydelig Masse Preussere, i Steppinge preussiske Curasserer, o. s. v. Til Skodborghuus og Hjarup ere kun komne enkelte Patrouiller, hvoraf een skal være kommen til Dollerup. Hovedqvarteer Leirskov, den 1ste Juli 1848, Kl. 11 Aften. Hedemann. Ogsaa ved Angrebet paa Haderslev har det viist sig at vi i Slesvig midt iblandt den danske Befolkning idelig træffe tydske Speidere. Saaledes benyttedes Garver Gohlmanns Mølle i Haderslev til at give de udenfor staaende Fjender Tegn under Fægtningen, som det viste sig, da nogle Soldater uformærket sendtes derop og overumplede flere Karle, som vare beskjeftigede med at dreie Møllens Vinger i bestemte Retninger. Ogsaa ved Haderslev Fjord har man mærket Spioneri. Det turde ikke være umuligt, at Wrangel havde tænkt paa at omgaae vor Hær (eller dog Haderslev) fra to Sider, ved at kaste et Corps over Fjorden. (Fyens Av.)¬